**ОДГОВОРИ НА ПИТАЊА ЗА ЈАВНУ НАБАВКУ УСЛУГА ФИКСНЕ ТЕЛЕФОНИЈЕ БР.20-40401-1354/2018**

Центар за социјални рад Града Новог Сада спроводи поступак јавне набавке мале вредности услуга – фиксне телефоније, број 20-40401-1354/2018, објављено на порталу Управе за јавне набавке и на интернет страни наручиоца. У складу са одредбама члана 63. Закона о јавним набавкама (Службени гласник РС, број 124/2012, 14/2015 и 68/2015) и одредбама Конкурсне документације достављамо одговоре на постављена питања која ће помоћи да понуђачи доставе одговарајуће понуде и допринети једнообразности у тумачењу конкурсне документације.

Питања и одговори:

1.На стр. 36 конкурсне документације, у члану 5. модела уговора, наводите: ,,Месечна накнада и тарифирање постојећих 7 аналогних стандардних телефонских прикључака се врши по стандардном ценовнику Пружаоца'', док је у техничкој спецификацији на стр. 38 наведено следеће: ,,Месечна накнада и тарифирање постојећих 6 аналогних стандардних телефонских прикључака се врши по стандардном ценовнику Пружаоца.'' Сугеришемо наручиоцу да усклади број аналогних стандардних телефонских прикључака у моделу уговора и техничкој спецификацији.

Поштовани, сугестија се уважава и у складу са истом ће се извршити измена конкурсне документације.

2. На стр. 18 конкурсне документације, код првог резервног критеријума, наводите следеће: ,,… Комисија ће доделити Уговор Понуђачу који је понудио нижу месечну претплату за све прикључке на наведеним локацијама.'' Претпоставка је да би требало да стоји: ,,… Комисија ће доделити Уговор Понуђачу који је понудио нижу месечну претплату за ИП центреx прикључке на наведеним локацијама'', имајући у виду да је то један од критеријума који се пондерише, сугеришемо Наручиоцу да усклади назив овог резервног критеријума.

Поштовани, сугестија се уважава и у складу са истом ће се извршити измена конкурсне документације.

3. У Позиву за подношење понуда је као критеријум за оцењивање понуда наведена ,,најнижа понуђена цена'', док је у конкурсној документацији наведена "економски најповољнија понуда", сугеришемо Наручиоцу да усклади називе критеријума у позиву и конкурсној документацији.

Поштовани, у позиву за подношење понуда је под тачком 6. грешком наведено најнижа понуђена цена. Критеријум за оцењивање понуда је **исправно наведен у конкурсној документацији и он гласи „економски најповољнија понуда“.**

У Новом Саду, 26.09.2018.

Комисија за јавну набавку